proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 17 de marzo de 2010 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2010.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 30/04/2010

Advertido erro na dita resolución publicada no Diario Oficial de Galicia número 61, do mércores, 31 de marzo de 2010, procede realizar a seguinte correción:
Na página 4.755, no artigo 2.1º, onde di: «Para a concesión das subvencións destinarase un crédito global de 200.000 euros».
Debe dicir: «Para a concesión das subvencións destinarase un crédito global de 180.000 euros».
RESOLUCIÓN do 7 de xuño de 2010, da Secretaría Xeral da Consellería do Mar, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2010.
CONSELLERÍA DO MAR — III. OUTRAS DISPOSICIÓNS — 25/06/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para dar cumprimento a esa obriga, por medio desta resolución dáse publicidade á relación dos convenios subscritos no primeiro cuadrimestre do ano 2010 pola Consellería do Mar que se incorporan como anexo a esta resolución.
Santiago de Compostela, 7 de xuño de 2010.
Francisco José Vidal-Pardo Pardo
Secretario xeral da Consellería do Mar
Ver referencia pdf "12000D007P056.PDF"
EDICTO (C-34/10-9).
TRIBUNAL DE CONTAS (SECCIÓN DE AXUIZAMENTO-DEPARTAMENTO TERCEIRO) — III. OUTRAS DISPOSICIÓNS — 29/04/2010

O director técnico do departamento 3º e secretario no procedemento de reintegro por alcance nº C-34/10-0, en méritos ao acordado en providencia do conselleiro de Contas, con data do 15 de marzo de 2010, e para dar cumprimento ao previsto no artigo 68.1º, en relación co 73.1º, ambos da Lei 7/1988, do 10 de novembro, reguladora do funcionamento do Tribunal de Contas.
Fago saber que neste tribunal se segue procedemento de reintegro por alcance n.º C-34/10-0, do ramo CC.AA. (Inf. Fisc. S.A. de Xestión do Plan Xacobeo, exercicio 2004), Galicia, como consecuencia dun presunto alcance nos fondos da Xunta de Galicia.
O que se fai público coa finalidade de que os legalmente habilitados para o mantemento ou oposición á pretensión de responsabilidade contable poidan comparecer nos autos, comparecendo en forma dentro do prazo dos nove días seguintes á publicación deste edicto.
Madrid, 16 de marzo de 2010.
Diego Navarro Corbacho
Director técnico, secretario do procedemento
ORDE do 29 de marzo de 2010 pola que se modifica a autorización do centro privado Los Sauces, do concello de Mos (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/04/2010

Examinado o expediente iniciado polo representante da titularidade do centro privado Los Sauces, do concello de Mos (Pontevedra), no que solicita a transformación dunha (1) unidade de educación primaria nunha (1) unidade de educación secundaria obrigatoria.
O expediente tramitouse polo departamento territorial da Consellería de Educación e Ordenación Universitaria de Pontevedra, que o remite cos informes favorables correspondentes, en cumprimento do Real decreto 132/2010, do 12 de febreiro, polo que se establecen os requisitos mínimos dos centros que impartan as ensinanzas do segundo ciclo da educación infantil, a educación primaria e a educación secundaria; do Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e da Orde do 20 de setembro de 1995 que o desenvolve, e demais normativa vixente.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar a transformación dunha (1) unidade de educación primaria nunha (1) unidade de educación secundaria obrigatoria no centro privado que se relaciona a continuación:
Denominación: centro privado Los Sauces.
Código do centro: 36019921.
Domicilio: San Pedro de Cela.
Localidade: Pereiras.
Concello: Mos.
Provincia: Pontevedra.
Titular: Pradoc, S.A.
Composición resultante:
Educación infantil: 6 unidades.
Educación primaria: 13 unidades.
Educación secundaria obrigatoria: 9 unidades.
Bacharelato: 4 unidades, das modalidades de ciencias e tecnoloxía, humanidades e ciencias sociais.
Segundo.-O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de marzo de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 16 de abril de 2010 pola que se ordena a publicación do acordo do Consello da Xunta de Galicia, do 15 de abril de 2010, polo que se aproba a modificación da relación de postos de traballo da Consellería de Medio Ambiente, Territorio e Infraestruturas.
CONSELLERÍA DE FACENDA — III. OUTRAS DISPOSICIÓNS — 29/04/2010

A aprobación da modificación da relación de postos de traballo da Consellería de Medio Ambiente, Territorio e Infraestruturas xustifícase polas necesidades organizativas e funcionais da consellería.
En consecuencia, por proposta da Consellería de Medio Ambiente, Territorio e Infraestruturas, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 15 de abril de 2010, adoptou o seguinte acordo:
Primeiro.-Apróbase a modificación da relación de postos de traballo da Consellería de Medio Ambiente, Territorio e Infraestruturas, para os postos que se sinalan no anexo.
Segundo.-Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do quince de abril de dous mil dez, relativo a aprobación da modificación da relación de postos de traballo da Consellería de Medio Ambiente, Territorio e Infraestruturas, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de abril de 2010.
Marta Fernández Currás
Conselleira de Facenda
Ver referencia pdf "08000D006P075.PDF"
RESOLUCIÓN do 16 de abril de 2010 pola que se ordena a publicación do acordo do Consello da Xunta de Galicia, do 15 de abril de 2010, polo que se aproba a modificación da relación de postos de traballo da Consellería de Traballo e Benestar.
CONSELLERÍA DE FACENDA — III. OUTRAS DISPOSICIÓNS — 29/04/2010

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 15 de abril de 2010, adoptou o seguinte acordo:
Primeiro.-Apróbase a modificación da relación de postos de traballo da Consellería de Traballo e Benestar, para os postos que se sinalan no anexo.
Segundo.-Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do quince de abril de dous mil dez, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de abril de 2010.
Marta Fernández Currás
Conselleira de Facenda
Ver referencia pdf "08000D007P076.PDF"
DECRETO 127/2010, do 29 de xullo, polo que se dispón que cese Roberto Pérez López como secretario xeral da Consellería de Sanidade.
CONSELLERÍA DE SANIDADE — II. AUTORIDADES E PERSOAL — 30/07/2010

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo da deliberación do Consello da Xunta de Galicia, na súa reunión do día vinte e nove de xullo de dous mil dez,
DISPOÑO:
Que cese, por petición propia, Roberto Pérez López, como secretario xeral da Consellería de Sanidade, agradecéndolle os servizos prestados.
Santiago de Compostela, vinte e nove de xullo de dous mil dez.
Alberto Núñez Feijóo
Presidente
Pilar Farjas Abadía
Conselleira de Sanidade
ORDE do 5 de marzo de 2010 pola que se crea e integra na Rede de Bibliotecas de Galicia a Axencia de Lectura Municipal de Santiso.
CONSELLERÍA DE CULTURA E TURISMO — III. OUTRAS DISPOSICIÓNS — 22/04/2010

Vista a proposta do director xeral de Promoción e Difusión da Cultura, de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Crear e integrar na Rede de Bibliotecas de Galicia a Axencia de Lectura Municipal de Santiso.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 5 de marzo de 2010.
Roberto Varela Fariña
Conselleiro de Cultura e Turismo
ORDE do 9 de marzo de 2010 pola que se resolve a integración na Rede de Bibliotecas de Galicia da Biblioteca Pública Municipal de Carballedo.
CONSELLERÍA DE CULTURA E TURISMO — III. OUTRAS DISPOSICIÓNS — 22/04/2010

Vista a proposta do director xeral de Promoción e Difusión da Cultura, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas
RESOLVO:
Primeiro.-Integrar na Rede de Bibliotecas de Galicia a Biblioteca Pública Municipal de Carballedo.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 9 de marzo de 2010.
Roberto Varela Fariña
Conselleiro de Cultura e Turismo
RESOLUCIÓN do 10 de xuño de 2010 pola que se dá publicidade aos convenios de colaboración subscritos polo Instituto Galego de Seguridade Laboral no primeiro cuadrimestre do ano 2010.
INSTITUTO GALEGO DE SEGURIDADE E SAÚDE LABORAL — III. OUTRAS DISPOSICIÓNS — 28/06/2010

O artigo 11.1º da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
DISPOÑO:
Artigo único.-Dar publicidade á relación dos convenios subscritos polo Instituto Galego de Seguridade e Saúde Laboral nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 10 de xuño de 2010.
Adela Quinzá-Torroja García
Directora do Instituto Galego de Seguridade
e Saúde Laboral
ANEXO
Convenio: acordo marco de cooperación entre o Instituto Galego de Seguridade e Saúde Laboral (ISSGA) e Gas Natural Fenosa en materia de formación de risco eléctrico.
Obxecto: establecer un marco global de cooperación entre o ISSGA e Gas Natural Fenosa para realizar actividades e proxectos no ámbito da formación e información, en especial sobre risco eléctrico, e regular a ordenación de cantas accións se vaian producindo no desenvolvemento daquelas.
Importe achegado polo ISSGA: 0,00 .
Data da sinatura: 27-4-2010.
ORDE do 23 de xuño de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 30/06/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
IG523A.-Axudas do Instituto Gallego de Promoción Económica (Igape) para o apoio financeiro aos investimentos das pequenas e medianas empresas de Galicia financiadas con fondos do Instituto de Crédito Oficial (ICO) ao abeiro de determinadas liñas ICO 2010, instrumentadas mediante convenio de colaboración entre o Igape e as entidades financeiras.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de xuño de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
ACORDO do 1 de xuño de 2010, da Zona Centro, polo que se anuncia a apertura dunha convocatoria pública para a presentación de solicitudes de autorizacións de atracada para embarcacións deportivas nas instalacións naútico-deportivas do porto de Muxía.
PORTOS DE GALICIA — III. OUTRAS DISPOSICIÓNS — 28/06/2010

Estando a piques de rematarse as instalacións naútico-deportivas do porto de Muxía, anúnciase a apertura dunha convocatoria pública para a presentación de solicitudes de autorizacións de atracada para embarcacións deportivas nas devanditas prazas, polo período necesario para que se cubran todas as prazas ou Portos de Galicia decida pechalo por razóns de interese portuario, que se rexerá polo prego de bases e de condicións aprobados para estes efectos, que estarán á disposición dos interesados nas oficinas da Zona Centro de Portos de Galicia, sitas na avda. Alférez Provisional, 5-1º, 15006 A Coruña, nas oficinas de Portos de Galicia no porto de Camariñas e na páxina web de Portos de Galicia www.portosdegalicia.com (punto solicitudes de autorización de atracadas).
O prazo para a presentación de solicitudes comezará o día 5 de xullo ás 9.00 horas.
Ábrese, así mesmo, un prazo de vinte (20) días hábiles, contados a partir do seguinte ao da publicación deste anuncio no Diario Oficial de Galicia, para que as persoas e entidades interesadas poidan presentar por escrito nas oficinas mencionadas anteriormente as alegacións que consideren oportunas relativas a esta convocatoria.
A Coruña, 1 de xuño de 2010.
Lorena Solana Barjacoba
Enxeñeira xefa da Zona Centro de Portos
de Galicia
RESOLUCIÓN do 23 de xuño de 2010 pola que se aproban e se fan públicas as relacións definitivas de admitidos e excluídos das probas para a obtención da habilitación do persoal de acceso a espectáculos públicos e actividades recreativas, así como a data, a hora e o lugar de realización das probas.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 28/06/2010

En virtude da resolución do 3 de xuño de 2010, da Dirección Xeral da Academia Galega de Seguridade Pública, publicada no Diario Oficial de Galicia número 106, do 7 de xuño, aprobáronse as listaxes provisorias de admitidos e excluídos das probas para a obtención da habilitación do persoal de acceso a espectáculos públicos e actividades recreativas.
Unha vez transcorrido o prazo establecido para a presentación de emendas sobre as ditas relacións de admitidos e excluídos, esta dirección xeral,
RESOLVE:
Aprobar as listaxes definitivas de admitidos e excluídos das probas para a obtención da habilitación do persoal de acceso a espectáculos públicos e actividades recreativas.
A listaxe definitiva de aspirantes excluídos figura publicada como anexo a esta resolución.
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública,
http://agasp.xunta.es
, e nelas farase constar, así mesmo, se está exento ou non da proba de coñecemento do idioma galego.
Convócase os aspirantes que figuran na listaxe de admitidos para a realización das probas, que terán lugar o vindeiro día 30 de xuño ás 17.30 horas na sede da Academia Galega de Seguridade Pública, sita na Avda. da Cultura s.n. A Estrada.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 23 de xuño de 2010.
José Carlos García Bouzas
Director xeral da Academia Galega de Seguridade Pública
ANEXO
Agrelo Estévez, José Manuel.
Álvarez Caride, José.
Alleres Pérez, Esteban.
Anido García, José Celso.
Arnoso Fernández, Natalio.
Barreiro Budiño, Antonio.
Besteiro Rodríguez, José Luis.
Blanco Santos, David.
Cabado López, José Ángel.
Carrera Domínguez, Miguel Ángel.
Castrillón Pérez, Marco Antonio.
Comesaña Rial, Carmen.
Costas Campos, José Manuel.
Dimitrov Dakov, Nikolay.
Dos Santos Brito, Bruno.
Enache, Calin Cosmin.
Esperón Muiños, Juan.
Feijoo Pereira, José Luis.
Fernández Taboada, Diego.
Garrido Pombo, José.
Juan Vilas, Juan David.
López Concepción, Marcos.
López Potente, Emilio José.
López Vispo, José Luis.
Martínez Vila, Juan José.
Martínez Villanueva, Luis Antonio.
Otero Castro, José Manuel.
Pazos López, Alberto.
Plamen Eugeniev, Todorov.
Riádigos García, José Ramón.
Rodríguez Multa, José Ricardo.
Soliño Gándara, Pablo.
Soutullo Núñez, Pablo.
Tapia Godoy, Hugo Alejandro.
Tato Fernández, José.
Vasil Ognyanov, Marinov.
Vázquez Deibe, José Manuel.
Vázquez Soñora, Manuel.
Vicente Gómez, Mikel.
CORRECCIÓN de erros.-Orde do 12 de febreiro de 2010 pola que se regulan os procedementos do sistema electrónico de facturación da Xunta de Galicia.
CONSELLERÍA DE FACENDA — I. DISPOSICIÓNS XERAIS — 17/02/2010

Advertido erro na orde antes citada, publicada no Diario Oficial de Galicia nº 31, do 16 de febreiro de 2010, cómpre facer a seguinte corrección:
Na páxina 1.904, onde di: «Disposición adicional», debe dicir: «Disposición derradeira primeira», e onde di: «Disposición derradeira: Esta orde entrará en vigor o 1 de marzo de 2010»; debe dicir: «Disposición derradeira segunda: Esta orde entrará en vigor o 26 de febreiro de 2010».
ORDE do 23 de xuño de 2010 pola que se dan de baixa seis procedementos do Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 30/06/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
De acordo coa disposición adicional primeira b) do Decreto 164/2005, do 16 de xuño, correspondelle á Consellería de Presidencia, Administracións Públicas e Xustiza a actualización do anexo VII do referido decreto cando sexa preciso.
DISPOÑO:
Artigo único.
1. Danse de baixa do anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia:
IN516A.-Axudas ás entidades locais ao abeiro do programa Cidades Dixitais 2007-2010.
IN516B.-Axudas aos concellos galegos ao abeiro do programa Concellos Dixitais 2008-2009.
IN520A.-Axudas ás empresas en materia de sociedade da información.
IN521C.-Axudas destinadas a promover actuacións de difusión e formación relacionadas co desenvolvemento da sociedade da información.
IN527A.-Convocatoria para rede sen fíos en polígonos industriais ou parques empresariais nos concellos solicitantes.
IN533A.-Selección de entidades colaboradoras con esta consellería, para a xestión de subvencións destinadas a que os traballadores autónomos accedan ás sociedades da información.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de xuño de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 22 de xuño de 2010 pola que se incorporan dous novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 29/06/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os cales está habilitado o Rexistro Telemático da Xunta de Galicia, e quedan pois, habilitados cos efectos previstos no seu artigo 5.1º, os seguintes procedementos:
IN414B.-Procedemento de adhesión de entidades colaboradoras no Plan Renove de Electrodomésticos.
IN414C.-Solicitude de axuda do Plan Renove de Electrodomésticos.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de xuño de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
EDICTO (163/2009-0).
TRIBUNAL DE CONTAS (SECCIÓN DE AXUIZAMENTO-DEPARTAMENTO TERCEIRO) — III. OUTRAS DISPOSICIÓNS — 17/02/2010

O director técnico do Departamento Terceiro e secretario no procedemento de reintegro por alcance nº C-163/2009-0, en méritos ao acordado en providencia da Conselleira de Contas, con data do 21 de xaneiro de 2010, e para dar cumprimento ao previsto no artigo 68.1º en relación co 73.1º ambos da Lei 7/1988, do 5 de abril, reguladora do funcionamento do Tribunal de Contas.
Fai saber: que neste tribunal se segue procedemento de reintegro por alcance nº c-16372009-0 do ramo de comunidades autónomas (inf. fiscal Fundación Semana Verde de Galicia, exercicio 2004), Galicia, como consecuencia dun presunto alcance habido na Fundación Semana Verde de Galicia.
O que se fai público coa finalidade de que os legalmente habilitados para o mantemento ou oposición á pretensión de responsabilidade contable poidan comparecer nos autos, comparecendo en legal forma dentro do prazo dos nove días seguintes á publicación deste edicto.
Dado en Madrid, 22 de xaneiro de 2010.
Navarro Corbacho
Director técnico-secretario do procedemento
Asinado e rubricado
ORDE do 3 de febreiro de 2010 sobre a aprobación definitiva do Plan Xeral de Ordenación Municipal do Concello de Pedrafita do Cebreiro (Lugo).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 17/02/2010

O Concello de Pedrafita do Cebreiro remite o Plan Xeral de Ordenación Municipal para a súa aprobación definitiva, conforme o establecido no artigo 85.5º da Lei 9/2002, do 30 de decembro, de ordenación urbanística e protección do medio rural de Galicia.
I. Antecedentes.
1. Esta consellería, mediante Orde do 25-6-2009 acordou, de conformidade co disposto no artigo 85.5.b) da LOUG, non outorgar a aprobación definitiva do PXOM do Concello de Pedrafita do Cebreiro, instando a introdución das modificacións necesarias para corrixir as deficiencias que nela se establecían.
2. O Concello de Pedrafita do Cebreiro procedeu á elaboración dun documento corrixido e adoptou novo acordo de aprobación provisional do PXOM o 22-10-2009.
II. Informe.
Logo de analizar o expediente administrativo e os documentos do Plan Xeral de Ordenación Municipal do Concello de Pedrafita do Cebreiro agora remitidos e á vista da proposta literal elevada pola Secretaría Xeral de Ordenación do Territorio e Urbanismo, púidose comprobar que no documento aprobado polo Concello Pleno o 22-10-2009 aparecen corrixidas as deficiencias sinaladas na orde da CMATI con data do 25-6-2009.
De conformidade co artigo 89 da LOUG, e co artigo 1 do Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestruturas, a competencia para resolver sobre a aprobación definitiva dos plans xerais de ordenación municipal correspóndelle ao conselleiro de Medio Ambiente, Territorio e Infraestruturas.
III. Resolución.
Visto canto antecede, de conformidade co disposto no artigo 85.5º a) da LOUG,
RESOLVO:
Primeiro.-Outorgar a aprobación definitiva ao Plan Xeral de Ordenación Municipal do Concello de Pedrafita do Cebreiro.
Segundo.-De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá proceder á publicación regulamentaria no BOP.
Terceiro.-Notifíquese esta orde ao concello e publíquese no Diario Oficial de Galicia.
Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de febreiro de 2010.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
ORDE do 31 de decembro de 2009 pola que se resolve a Orde do 8 de outubro de 2009 pola que se convocan bolsas para a realización de estudos de especialización no ámbito da interpretación musical no ano académico 2009-2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/02/2010

Por Orde do 8 de outubro de 2009 (DOG do 20 de outubro) a Consellería de Educación e Ordenación Universitaria convocou bolsas para a realización de estudos de especialización no ámbito da interpretación musical no ano académico 2009-2010.
Unha vez valoradas as solicitudes e elevada a proposta de concesión destas bolsas pola comisión constituída segundo o artigo sexto da orde de convocatoria, a Consellería de Educación e Ordenación Universitaria
DISPÓN:
Primeiro.-Conceder as citadas bolsas aos solicitantes que se relacionan no anexo I desta orde.
Segundo.-Denegar as citadas bolsas aos solicitantes que se relacionan no anexo II, polas causas que se indican.
Terceiro.-O/a bolseiro/a remitirá á Dirección Xeral de Educación, Formación Profesional e Innovación Educativa (edificio administrativo San Caetano, s/n - bloque 2, 2º andar, 15781 Santiago de Compostela), no prazo de 10 días contados desde a publicación desta orde, a documentación recollida no punto 3º do artigo 7 da orde de convocatoria. Transcorrido este prazo sen que se achegue a citada documentación, considerase ao/a interesado/a desistido/a da súa petición e decaído/a do dereito á bolsa concedida.
Cuarto.-Contra esta orde os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, ante a sala do contencioso-administrativo do Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de decembro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "03200D006P011.PDF"
ORDE do 23 de xuño de 2010 pola que se publica a concesión dos premios extraordinarios de formación profesional específica de grao superior correspondentes ao curso 2008-2009, convocados pola Orde do 23 de febreiro de 2010 (Diario Oficial de Galicia do 2 de marzo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/06/2010

A Orde do 23 de febreiro de 2010 pola que se convocan os premios extraordinarios de formación profesional específica de grao superior correspondentes ao curso 2008-2009 (Diario Oficial de Galicia do 2 de marzo), establece as bases e o procedemento para a súa concesión.
Unha vez realizada polo xurado de selección a valoración das solicitudes presentadas, publicados os resultados coas puntuacións obtidas polos candidatos, resoltas as reclamacións presentadas, e vista a acta coa proposta definitiva do xurado de selección dos premios extraordinarios e a correspondente proposta do secretario xeral da Consellería de Educación e Ordenación Universitaria sobre a concesión destes premios, o conselleiro
DISPÓN:
Primeiro.-Conceder os premios extraordinarios de formación profesional específica de grao superior, correspondentes ao curso 2008-2009 ao alumnado que figura no anexo a esta disposición.
Segundo.-Os premios extraordinarios das familias: actividades marítimo-pesqueiras, imaxe persoal, industrias alimentarias e vidro e cerámica quedan desertos por falta de solicitudes.
Terceiro.-Contra esta orde poderase recorrer potestativamente mediante recurso de reposición ante o conselleiro de Educación e Ordenación Universitaria, no prazo dun mes, a partir do día seguinte ao da data de publicación no Diario Oficial de Galicia, conforme o disposto nos artigos 116 e 117 da Lei 30/1992, coas modificacións da Lei 4/1999, de réxime xurídico das administracións públicas e do procedemento administrativo común, ou ben directamente mediante o recurso contencioso-administrativo, ante o Tribunal Superior de Xustiza de Galicia, no prazo de dous meses, de conformidade co artigo da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de xuño de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "12300D010P040.PDF"
ORDE do 22 de xuño de 2010 pola que se amplía o prazo para a xustificación de gastos previsto na Resolución do 10 de decembro de 2009 pola que se anuncia a convocatoria de concesión de axudas para proxectos de fomento do uso do galego nos centros de ensino privados de Galicia, que imparten ensinanzas regradas de niveis non universitarios, para o curso escolar 2009-2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/06/2010

Por Resolución do 10 de decembro de 2009, da Secretaría Xeral de Política Lingüística, anúnciase a concesión de axudas para proxectos de fomento do uso do galego dos centros de ensino privados de Galicia, que imparten ensinanzas regradas de niveis non universitarios, para o curso escolar 2009-2010 (DOG nº 5, do 11 de xaneiro de 2010).
No seu artigo 15 establécese como data límite para a xustificación dos gastos correspondentes aos centros que obtiveron financiamento mediante esta convocatoria para o curso 2009-2010 o 1 de xullo de 2010.
Ao non ser posible a publicación da listaxe de concesión de axudas con tempo suficiente para os centros poderen xustificar os seus gastos no prazo inicialmente establecido, e dado que non se causa prexuízo a terceiros, procede ampliar o referido prazo.
En consecuencia, en uso das facultades que me confire a Lei 9/2007, do 13 de xuño, de subvencións de Galicia, e o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único. Modificación do artigo 15 da Resolución do 10 de decembro de 2009, da Secretaría Xeral de Política Lingüística, pola que se anuncia a concesión de axudas para proxectos de fomento do uso do galego dos centros de ensino privados de Galicia, que imparten ensinanzas regradas de niveis non universitarios, para o curso escolar 2009-2010 (DOG nº 5, do 11 de xaneiro de 2010).
O artigo 15, primeiro parágrafo da referida resolución, queda redactado nos seguintes termos:
«Artigo 15º.-Xustificación de gastos.
A data límite para a xustificación dos gastos correspondentes aos centros que obtiveron financiamento mediante esta convocatoria para o curso 2009-2010 é o 1 de agosto de 2010. Deberá presentarse ante os gabinetes provinciais de Normalización Lingüística.
()».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de xuño de 2010.
Jesús Vázquez Abad
Conselleiro de Educación e Ordenación Universitaria
ORDE do 10 de xuño de 2010 pola que se recoñece Devagar como escola de tempo libre.
CONSELLERÍA DE TRABALLO E BENESTAR — III. OUTRAS DISPOSICIÓNS — 30/06/2010

O Decreto 50/2000, do 20 de xaneiro, polo que se refunde e actualiza a normativa vixente en materia de xuventude, establece no seu artigo 59.1º que o recoñecemento das escolas de tempo libre, a determinación das ensinanzas que se poderán impartir nelas, a aprobación dos seus programas de formación e a expedición dos títulos acreditativos lle corresponden á Consellería de Familia, Promoción do Emprego, Muller e Xuventude.
A estrutura actual da Xunta de Galicia desenvólvese a través dos seguintes decretos:
O Decreto 79/2009, do 19 de abril, establece a estrutura orgánica da Xunta de Galicia.
O Decreto 81/2009, do 19 de abril, nomea a Beatriz Mato Otero conselleira de Traballo e Benestar.
O Decreto 83/2009, do 21 de abril, fixa a estrutura orgánica dos departamentos da Xunta de Galicia. O seu artigo 8º estrutura os órganos superiores da Consellería de Traballo e Benestar.
O Decreto 335/2009, do 11 de xuño, establece a estructura orgánica da Consellería de Traballo e Benestar. O seu artigo 1º establece o ámbito competencial da Consellería de Traballo e Benestar, as políticas de xuventude, e no artigo 36º recolle as funcións propias da Escola Galega de Lecer, encargada de programar, ordenar e promocionar as ensinanzas nesta materia de lecer e tempo libre.
Polo exposto, correspóndelle á Consellería de Traballo e Benestar o recoñecemento das escolas de tempo libre e a aprobación dos seus programas de formación.
Examinado o expediente promovido por Ana Mª García Liñares, en nome e representación da asociación Devagar, escola de tempo libre, en que solicita o recoñecemento e a aprobación dos programas de formación de Devagar, escola de tempo libre, a Dirección Xeral de Xuventude e Voluntariado efectúa a proposta favorable ao recoñecemento solicitado por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle a Devagar, escola de tempo libre a condición de escola de tempo libre, e aprobar os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordenar a inscrición de Devagar, escola de tempo libre, no Rexistro de Escolas de Tempo Libre dependente da Dirección Xeral de Xuventude e Voluntariado, correspondéndolle o número G-40.
Terceiro.-A Consellería de Traballo e Benestar expedirá os títulos acreditativos correspondentes ás materias impartidas por Devagar, escola de tempo libre, sempre de acordo co establecido no Decreto 50/2000, do 20 de xaneiro, e queda esta supeditada á supervisión e inspección ordenadas no artigo 59.2º do dito decreto.
Santiago de Compostela, 10 de xuño de 2010.
Beatriz Mato Otero
Conselleira de Traballo e Benestar
CORRECCIÓN de erros.-Decreto 113/2010, do 1 de xullo, polo que se modifica o Decreto 181/2002, do 10 de maio, polo que se aproba o Regulamento do xogo do bingo, e o Decreto 116/1986, do 4 de xuño, polo que se aproba o Catálogo de xogos da Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 29/07/2010

Advertidos erros no texto do Decreto 113/2010, do 1 de xullo, polo que se modifica o Decreto 181/2002, do 10 de maio, polo que se aproba o Regulamento do xogo do bingo, e o Decreto 116/1986, do 4 de xuño, polo que se aproba o Catálogo de xogos da Comunidade Autónoma de Galicia, publicado no Diario Oficial de Galicia número 131, do 12 de xullo de 2010, cómpre facer as seguintes correccións:
Na páxina 12.631, no título do decreto, onde di: «Decreto 116/1986», debe dicir: «Decreto 166/1986».
Na páxina 12.631, na exposición de motivos, onde di: «...porcentaxe mínima do 70%...», debe dicir: «... porcentaxe do 70%...».
Na páxina 12.635, onde di: «Lista de prohibidos», debe dicir «Listaxe de prohibidos».
Na páxina 12.635, onde di: «Artigo 2», debe dicir: «Artigo segundo».
Na páxina 12.635, onde di: «Un. O artigo 3.-Descrición do xogo queda redactado do seguinte xeito», debe dicir: «O artigo 3.-Xogo do bingo, queda redactado do seguinte xeito».
Na páxina 12.635 onde di: «...que reúnan especialmente condicións de illamento...», debe dicir: «...que reúnan especiais condicións de illamento...».
ORDE do 5 de febreiro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 12/02/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5.1º, o seguinte procedemento:
BS419 A: Adxudicación de estadías nas residencias de tempo libre
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de febreiro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Resolución do 12 de maio de 2010 pola que se dá publicidade ás axudas concedidas pola Dirección Xeral de Competitividade e Innovación Tecnolóxica, correspondentes á convocatoria do exercicio 2009.
CONSELLERÍA DO MAR — III. OUTRAS DISPOSICIÓNS — 29/06/2010

Advertido erro na citada resolución, punto catro, publicada no Diario Oficial de Galicia nº 110, do venres 11 de xuño de 2010, procede a facer a oportuna corrección publicando os beneficiarios da axuda á paralización definitiva de buques pesqueiros durante o ano 2009.
1. Axudas á paralización definitiva de buques pesqueiros con cargo ao Fondo Europeo da Pesca (FEP).
a) Norma reguladora: Orde do 23 de abril de 2008 pola que se establecen as bases reguladoras para a concesión, en réxime de concorrencia competitiva, das axudas á paralización definitiva dos buques pesqueiros, cofinanciadas co Fondo Europeo da Pesca, e se convocan para o exercicio 2008 (DOG nº 84, do 2 de maio), e Orde do 29 de setembro de 2008 (DOG nº 215, do 5 de novembro).
b) Convocatoria: exercicio 2009.
c) Aplicación orzamentaria: 14.03.723A.770.1.
d) Finalidade da axuda: contribuír a alcanzar un equilibrio duradeiro entre os recursos da pesca e a súa explotación mediante o axustamento do esforzo pesqueiro, a través da paralización definitiva das actividades pesqueiras dos buques.
e) Persoas ou entidades beneficiarias e importe da axuda concedida a cada unha delas, en euros.
Ver referencia pdf "12200D011P028.PDF"
ORDE do 21 de xuño de 2010 pola que se modifica a Orde do 7 de febreiro de 2008, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 29/06/2010

Pola Orde do 7 de febreiro de 2008 (DOG nº 39, do 25 de febreiro) fíxose pública a composición do Consello Social da Universidade de Vigo.
Segundo a Lei 1/ 2003, do 9 de maio, dos consellos sociais do Sistema Universitario de Galicia o artigo 10.1º letra b), os membros do Consello Social cesarán, entre outras causas, por morte. O parágrafo 2 do citado artigo 10 sinala que as vacantes se deberán cubrir pola autoridade, entidade ou institución correspondente no prazo máximo de tres meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante deica a finalización do correspondente mandato. En todo caso, o membro substituído entenderase nomeado polo período que reste do anterior mandato.
O artigo 7.4º desta lei establece que os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data do 17 de xuño de 2010, o presidente do Consello Social da Universidade de Vigo comunica o falecemento de Manuel Rodríguez de la Fuente e o nomeamento de Flora Castro González, como representante da Confederación Empresarial de Ourense no seu consello social, na súa substitución. O Consello Social achega tamén a declaración de incompatibilidades de Flora Castro González, establecida no artigo 12 e) da Lei 1/2003, do 9 de maio.
Por todo iso,
DISPOÑO:
Artigo único.
Nomear a Flora Castro González como representante designada polas organizacións empresariais no Consello Social da Universidade de Vigo en substitución de Manuel Rodríguez de la Fuente.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de xuño de 2010.
Jesús Vázquez Abad
Conselleiro de Educación e Ordenación
Universitaria
RESOLUCIÓN do 22 de xuño de 2010 pola que se dá publicidade á aprobación do Plan de Abastecemento de Galicia, Plan Auga.
AUGAS DE GALICIA — III. OUTRAS DISPOSICIÓNS — 29/06/2010

O organismo autónomo Augas de Galicia, en virtude das competencias que ten atribuídas, elaborou como documento básico de ordenación en materia de abastecemento o Plan de Abastecemento de Galicia, Plan Auga, o cal xorde da necesidade de dispor dunha ferramenta de planificación, xestión e ordenación do abastecemento na Comunidade Autónoma galega e de definir a política que se vai seguir en materia de augas para levar a cabo un abastecemento acorde coa Directiva Marco da Auga, 2000/60/CE, e co Real decreto 140/2003, polo que se establecen os criterios sanitarios da calidade da auga de consumo humano.
Neste sentido, o Plan de Abastecemento de Galicia foi aprobado inicialmente polo Pleno da Xunta de Goberno do organismo autónomo Augas de Galicia o 24 de marzo de 2010, e definitivamente polo Consello da Xunta de Galicia o 14 de maio de 2010, e xorde co obxectivo de converterse no documento básico de ordenación en materia de abastecemento no ámbito territorial da Comunidade Autónoma galega, cun horizonte temporal que alcanza o ano 2025.
En consecuencia,
DISPOÑO:
Dar publicidade á aprobación do Plan de Abastecemento de Galicia, Plan Auga, por parte do Consello da Xunta de Galicia na súa reunión do día 14 de maio de 2010.
Santiago de Compostela, 22 de xuño de 2010.
Ethel María Vázquez Mourelle
Presidenta de Augas de Galicia